Keskittymiä käsittelevän neuvoa-antavan komitean 93. kokouksessaan 23 päivänä maaliskuuta 2001 antama - Lausunto asiaan COMP/M.2139 - Bombardier/ADtranz - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 063 , 12/03/2002 s. 0028 - 0029



Keskittymiä käsittelevän neuvoa-antavan komitean 93. kokouksessaan 23 päivänä maaliskuuta 2001 antama - Lausunto asiaan COMP/M.2139 - Bombardier/ADtranz - liittyvästä alustavasta päätösluonnoksesta (2002/C 63/09) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on kyseisen asetuksen 1 artiklan 2 kohdassa tarkoitettu yhteisönlaajuinen ulottuvuus. 2. Neuvoa-antava komitea yhtyy komision esittämiin merkityksellisten tuotemarkkinoiden määritelmiin seuraavien tuotteiden osalta: a) suurnopeusjunat; b) kaupunkienvälisessä liikenteessä käytettävät omalla käyttövoimalla kulkevat sähkö- ja dieseljunayksiköt; c) seutuliikenteessä käytettävät sähkö- ja dieseljunayksiköt; d) matkustajavaunut; e) raitio- ja pikaraitiovaunut; f) maanalaiset kulkuneuvot; g) lentokenttien henkilökuljettimet; h) raskaat huoltopalvelut; i) kevyet huoltopalvelut; ja j) raideliikenteen kulkuneuvojen kunnostus. 3. Neuvoa-antava komitea on samaa mieltä komission kanssa siitä, että seuraavien tuotteiden markkinat ovat kansalliset: a) seutuliikenteessä käytettävät sähkö- ja dieseljunayksiköt; b) raitio- ja pikaraitiovaunut; c) maanalaiset kulkuneuvot; d) raskaat huoltopalvelut; e) kevyet huoltopalvelut; ja f) raideliikenteen kulkuneuvojen kunnostus. Lisäksi seuraavien tuotteiden merkitykselliset maantieteelliset markkinat voidaan jättää määrittelemättä: g) suurnopeusjunat; h) kaupunkienvälisessä liikenteessä käytettävät omalla käyttövoimalla kulkevat sähkö- ja dieseljunayksiköt; i) matkustajavaunut; ja j) lentokenttien henkilökuljettimet. 4. Neuvoa-antava komitea on samaa mieltä komission kanssa siitä, että ehdotettu keskittymä johtaa todennäköisesti määräävään asemaan a) seutuliikenteessä käytettävien sähkö- ja dieseljunayksiköiden markkinoilla Saksassa; ja b) raitio- ja pikaraitiovaunujen markkinoilla Saksassa, minkä johdosta tehokas kilpailu estyisi olennaisesti yhteismarkkinoiden merkittävällä osalla. 5. Neuvoa-antava komitea on samaa mieltä komission kanssa siitä, että ehdotettu keskittymä ei luo tai vahvista a) määräävää asemaa suurnopeusjunien markkinoilla Alankomaissa; b) määräävää asemaa suurnopeusjunien markkinoilla Saksassa; c) määräävää asemaa suurnopeusjunien markkinoilla Euroopan talousalueella; d) määräävää asemaa kaupunkienvälisessä liikenteessä käytettävien sähkö- ja dieseljunayksiköiden markkinoilla Saksassa; e) määräävää asemaa kaupunkienvälisessä liikenteessä käytettävien sähkö- ja dieseljunayksiköiden markkinoilla Euroopan talousalueella; f) määräävää asemaa matkustajavaunujen markkinoilla Euroopan talousalueella; g) määräävää asemaa raitio- ja pikaraitiovaunujen markkinoilla Itävallassa; h) yhteistä määräävää asemaa raitio- ja pikaraitiovaunujen markkinoilla Ranskassa; i) määräävää asemaa raitio- ja pikaraitiovaunujen markkinoilla Ruotsissa; j) määräävää asemaa maanalaisten kulkuneuvojen markkinoilla Itävallassa; tai k) määräävää asemaa raskaiden huoltopalvelujen markkinoilla Yhdistyneessä kuningaskunnassa. 6. Neuvoa-antava komitea on samaa mieltä komission kanssa siitä, että osapuolten ehdottamat sitoumukset riittävät ratkaisemaan komission havaitsemat kilpailuongelmat. 7. Neuvoa-antava komitea on samaa mieltä komission kanssa siitä, että osapuolet antoivat ehdotetut sitoumukset komission asetuksen (EY) N:o 447/98 18 artiklan 2 kohdassa säädettyjen menettelyvaatimusten mukaisesti. 8. Neuvoa-antava komitea on samaa mieltä komission kanssa siitä, että ehdotettu keskittymä voidaan todeta yhteismarkkinoille soveltuvaksi sulautuma-asetuksen 8 artiklan 2 kohdan perusteella. 9. Neuvoa-antava komitea suosittelee, että komissio ottaa huomioon kaikki seikat, jotka jäsenvaltiot toivat esille keskustelun aikana. 10. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.